เรื่องร้องเรียน: ร้องเรียนเรื่องการก่อสร้างต่อเติมของบริษัท T2N บริเวณปากซอยอ่อนนุช 65 แยก 15-2-7 ว่าได้รับการอนุญาตให้มีการก่อสร้างต่อเติมหรือไม่         เนื่องด้วยบริษัท T2N ซึ่งตั้งอยู่บริเวณปากซอยอ่อนนุช 65 แยก 15-2-7 มีการก่อสร้างภายในบริษัทมาเป็นเวลาประมาณ 1 เดือนแล้วแต่ยังไม่แล้วเสร็จ ซึ่งมีการนำเหล็กเส้นและเครื่องตัดเหล็กมาวางทิ้งไว้บนถนนสาธารณะหน้าบริษัททั้งกลางวันและกลางคืน  มีการตัดเหล็กบนถนนด้านหน้าบริษัทซึ่งเป็นทางเข้าออกของประชาชนในซอย  อีกทั้งประชาชนที่ขับรถเข้าออกซอยก็ยางรั้วกันเป็นประจำไปหลายคันแล้ว  แต่บริษัทก็ยังก่อสร้างไม่แล้วเสร็จ   ซึ่งเหล็กเส้นที่วางทิ้งบนถนนเป็นอันตรายมากๆเวลาต้องขับรถสวนเลนกันเพราะบริษัทมีการนำรถมาจอดปิดถนนบริเวณปากซอยด้วย 1 เลน  ประชาชนในซอยเดือดร้อนกันมากครับ        โดยก่อนหน้านี้บริษัทโดนเทศกิจปรับเรื่องกองดินไปแล้วรอบนึง  แต่ก็ยังมีเหล็กเส้นมาวางอีกซึ่งอันตรายๆมากๆครับเวลากลางคืนมันมองไม่เห็น  อยากให้บริษัทไปเช่าที่ดินตัดเหล็กบริเวณที่ไม่ใช่ถนนสาธารณะ  ซึ่งถ้าทำไม่ได้ก็ควรระงับการก่อสร้างไปก่อน  มันอันตรายมากๆเวลาขับรถออกจากซอย ประชาชนในซอยเดือดร้อนกันมากครับต้องคอยหลบเหล็กเส้นบนถนน
การดำเนินการของเจ้าหน้าที่: ฝ่ายเทศกิจ มอบหมายงานตรวจและบังคับการ จัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนดังกล่าว ซึ่งจากการตรวจสอบได้ว่ากล่าวตักเตือนผู้กระทำความผิดและให้ทำการแก้ไขให้เรียบร้อยแล้ว ตามมาตรา 44(3) แห่ง พ.ร.บ.รักษาความสะอาดฯ พ.ศ. 2535
ความเห็นของผู้แจ้ง: ขอบพระคุณเจ้าหน้าที่ทุกๆท่านแทนประชาชนในซอยด้วยครับ   มันอันตรายจริงๆครับ  ตอนกลางคืนมันมองไม่เห็นครับ ^^
พื้นที่: แขวงประเวศ เขตประเวศ กรุงเทพมหานคร